CELEX: 62012CA0434
Language: et
Date: 2013-09-12 00:00:00
Title: Kohtuasi C-434/12: Euroopa Kohtu (kuues koda) 12. septembri 2013 . aasta otsus (Administrativen sad Sofia-grad — Bulgaaria eelotsusetaotlus) — Slancheva sila EOOD versus Izpalnitelen direktor na Darzhaven fond Zemedelie Razplashtatelna agentsia (Ühine põllumajanduspoliitika — EAFRD — Määrus (EÜ) nr 65/2011 — Maaelu arengu toetused — Toetus mikroettevõtete rajamiseks ja arendamiseks — Mõiste „kunstlikult loodud tingimused” — Kuritarvitused — Tõendid)

9.11.2013   
            
            
               ET
            
            
               Euroopa Liidu Teataja
            
            
               C 325/7
            
         Euroopa Kohtu (kuues koda) 12. septembri 2013. aasta otsus (Administrativen sad Sofia-grad — Bulgaaria eelotsusetaotlus) — Slancheva sila EOOD versus Izpalnitelen direktor na Darzhaven fond Zemedelie Razplashtatelna agentsia
   (Kohtuasi C-434/12) (1)
   
   (Ühine põllumajanduspoliitika - EAFRD - Määrus (EÜ) nr 65/2011 - Maaelu arengu toetused - Toetus mikroettevõtete rajamiseks ja arendamiseks - Mõiste „kunstlikult loodud tingimused” - Kuritarvitused - Tõendid)
   2013/C 325/10
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Sofia-grad
   
      Põhikohtuasja pooled
   
   
      Hageja: Slancheva sila EOOD
   
      Kostja: Izpalnitelen direktor na Darzhaven fond Zemedelie Razplashtatelna agentsia
   
      Ese
   
   Eelotsusetaotlus — Administrativen sad Sofia-grad — Komisjoni 27. jaanuari 2011. aasta määruse (EL) nr 65/2011, millega kehtestatakse nõukogu määruse (EÜ) nr 1698/2005 rakendamise üksikasjalikud eeskirjad seoses kontrollimenetluse rakendamisega ning nõuetele vastavusega maaelu arengu toetusmeetmete osas (ELT L 25, lk 8), artikli 4 lõike 8 tõlgendamine — Maaelu arengu toetus — Mõiste „kunstlikult tekitatud tingimused” — Sellise siseriikliku kohtupraktika lubatavus, mille kohaselt on tingimused tekitatud kunstlikult juhul, kui taotlejate vahel on õiguslik seos, ja määruse (EÜ) nr 65/2011 artikli 4 lõiget 8 kohaldatakse juhul, kui kumulatiivselt on täidetud kolm tingimust — Toetusetaotluste esitamine taotlejate poolt, kelle vahel on tegelik seos ja kes kasutavad üksteisega piirnevaid eraldi kinnistuid, mis olid varem ühe kinnistu osad — Vajadus tuvastada, et taotlejate vahel ja/või taotlejate ja kolmanda isiku vahel on toimunud ettekavatsetud kooskõlastamine, mille eesmärk on võimaldada saada kasu — Määruse (EÜ) nr 65/2011 artikli 4 lõike 8 tähenduses kasu tuvastamise kriteeriumid
   
      Resolutsioon
   
   
               1)
            
            
               Komisjoni 27. jaanuari 2011. aasta määruse (EL) nr 65/2011, millega kehtestatakse nõukogu määruse (EÜ) nr 1698/2005 rakendamise üksikasjalikud eeskirjad kontrollimenetluse rakendamise ja maaelu arengu toetusmeetmete nõuetele vastavuse kohta, artikli 4 lõiget 8 tõlgendada nii, et selle kohaldamise tingimused eeldavad objektiivse ja subjektiivse koosseisu täidetust. Esimese koosseisu puhul peab eelotsusetaotluse esitanud kohus hindama kohtuasja objektiivseid asjaolusid, mis võimaldavad järeldada, et EAFRD teotuskava eesmärki ei ole kahjustatud. Teise koosseisu puhul peab eelotsusetaotluse esitanud kohus hindama objektiivseid tõendeid, mis võimaldavad järeldada, et tekitades kunstlikult tingimused, mis on nõutud selleks, et saada Maaelu Arengu Euroopa Põllumajandusfondi (EAFRD) toetuskava alusel toetust, tahtis toetuse taotleja vaid saada toetuskava eesmärkide vastaselt kasu. Selles osas võib eelotsusetaotluse esitanud kohus tugineda mitte ainult õiguslikele, majanduslikele ja/või isiklikele seostele sarnastes investeerimisprojektides osalevate isikute vahel, vaid ka tõenditele, millest ilmneb ettekavatsetud kooskõlastamise olemasolu nende isikute vahel.
            
         
               2)
            
            
               Määruse nr 65/2011 artikli 4 lõiget 8 tõlgendada nii, et sellega on vastuolus, kui Maaelu Arengu Euroopa Põllumajandusfondi (EAFRD) toetuskava raames esitatud toetusetaotlus jäetakse rahuldamata pelgalt põhjusel, et selle toetuskava raames toetuse saamiseks esitatud projektil puudub funktsionaalne iseseisvus või et toetuse taotlejate vahel esineb õiguslik seos, kuid samas ei võeta arvesse muid asjassepuutuvaid objektiivseid asjaolusid.
            
         
      (1)  ELT C 366, 24.11.2012.